Държавен вестник, бр. 77, 2012 г., стр. 17

БРОЙ  77	
Д Ъ Р Ж А В Е Н  В Е С Т Н И К 	
СТР.  17  
фони и телефонни апарати в изправност, като 
отстраняват възникнали повреди във възможно 
най-краткия от техническа гледна точка срок.“
§ 12. В чл. 7 се правят следните изменения:
1. Алинея 1 се изменя така:
„(1) До достигане на критериите за достъп­
ност по чл. 5, ал. 2, с оглед задоволяване на 
потребностите на съответните населени места, 
задължените предприятия могат да включват 
в отчетите и броя на точките за обществен 
достъп до гласови телефонни услуги.“
2. В ал. 2 думата „предназначени“ и запетаята 
пред нея се заличават.
§ 13. Член 8 се изменя така:
„Чл. 8. Комисията може да реши да не въз­
лага задълженията за предоставяне на услугата 
по чл. 2, ал. 2, т. 3 на цялата или на част от 
територията на страната, ако след консултации 
със заинтересованите страни по реда на чл. 37 
от Закона за електронните съобщения установи, 
че такива апарати, средства и подобни услуги 
са широко разпространени.“
§ 14. Създава се нов чл. 8а със следния текст:
„Чл. 8а. Предприятията по чл. 5, ал. 1 оси­
гуряват:
1. достъп до обществени телефони и/или 
други точки за обществен достъп до гласови 
телефонни услуги на хора с увреждания;
2. качество на услугите в съответствие с 
параметрите за качество и определените от 
комисията стойности на параметрите;
3. чрез обществените телефони и точките за 
обществен достъп до гласови телефонни услу­
ги достъп до услугите за спешни повиквания, 
включително към номер „112“, без използване 
на монети, жетони, карти или други платежни 
средства.“
§ 15. Раздел ІV се отменя.
§ 16. В наименованието на раздел V думите 
„на качество за универсалната“ се заменят с 
„за качество на универсалната“.
§ 17. Член 10 се отменя.
§ 18. В чл. 12 се правят следните изменения:
1. Алинея 1 се изменя така:
„(1) Параметрите за качеството на обслуж­
ване, подлежащи на отчитане, са:
1. за предприятия, които предоставят достъп 
до обществена електронна съобщителна мрежа:
а) време за първоначално свързване към 
мрежата;
б) коефициент на повреди за линия за достъп;
в) време за отстраняване на повреди;
2. за предприятия, които предоставят об­
ществени телефонни услуги:
а) време на изграждане на връзка;
б) време за отговор при справочни услуги;
в) съотношение на работещите монетни и 
картови обществени телефони;
г) жалби във връзка с точността на сметките;
д) дял на неуспешни повиквания.“
2. В ал. 2 думата „качество“ се заменя с 
„качеството на обслужване“.
§ 19. В чл. 13 се правят следните изменения:
1. Алинея 1 се изменя така:
„(1) Предприятията, задължени да предос­
тавят универсалната услуга, предоставят на 
комисията и публикуват на страницата си в 
интернет ежегодно до 31 януари информация 
за предходната година за стойностите на па­
раметрите за качеството, отчетени през пред­
ходната година.“
2. Алинея 2 се изменя така:
„(2) Предприятията по ал. 1 публикуват 
изчерпателна, сравнима, леснодостъпна и раз­
бираема за потребителите информация.“
§ 20. Член 14 се изменя така:
„Чл. 14. С цел задоволяване на потребности­
те на крайните потребители и поддържане на 
актуална информация за параметрите за качест­
вото на обслужване предприятията, задължени 
да предоставят универсалната услуга, могат да 
публикуват стойностите на параметрите и за 
по-кратък период от определения в чл. 13, като 
за целта уведомяват комисията и є предоставят 
информацията за съответния период.“
§ 21. В чл. 15 думите „най-много“ се заменят 
с „най-малко“.
§ 22. В чл. 16 се правят следните изменения 
и допълнения:
1. Алинея 1 се изменя така:
„(1) Предприятията, задължени да пре­
доставят универсална услуга, осигуряват на 
хората с увреждания достъп до обществени 
телефонни услуги, включително услугите за 
спешни повиквания, телефонен указател и 
справочни услуги, подобни на ползваните от 
другите крайни потребители, като предприемат 
следните специални мерки:
1. предоставят безплатни консултации относ­
но техническите характеристики на крайните 
електронни съобщителни устройства за хора с 
увреждания на слуха, зрението и говора и за 
възможностите за осигуряване на тези устрой­
ства на пазара;
2. осигуряват безплатно включване към 
услугата „Ограничаване на изходящите по­
виквания“;
3. осигуряват улеснения за потребители, 
лишени от зрение или с увредено зрение, като 
релефен „PIP“ знак на бутон 5 за ориентир на 
обществените телефони, местоположение на 
чипа или указващ знак за разпознаване по­
соката за поставяне на всяка фонокарта или 
друг вид карта за електронно разплащане, раз­
пространявана от предприятията, предоставящи 
универсална услуга, както и други улеснения 
за хора с увреждания;
4. инсталират специални телефони и/или 
телефонни апарати в точки за обществен 
достъп до гласови телефонни услуги за об­